text: [{"text_idx": "#000003", "text": "Warga emas lesap RM3.83 juta ditipu sindiket menyamar polis"}, {"text_idx": "#000005", "text": "Ia akibat ditipu oleh sindiket penipuan telefon yang menyamar sebagai pegawai polis."}, {"text_idx": "#000007", "text": "Katanya, siasatan awal polis mendapati mangsa seorang pesara syarikat swasta dari Subang Jaya telah menerima panggilan telefon daripada suspek sindiket penipuan yang memperkenalkan dirinya sebagai pegawai ejen insurans."}, {"text_idx": "#000009", "text": "\u201cPanggilan itu kemudian telah disambungkan kepada \u2018pegawai polis\u2019 sebelum individu itu mendakwa nama mangsa terlibat dalam aktiviti pengubahan wang haram,\u201d katanya dalam kenyataan tengah malam tadi."}, {"text_idx": "#000010", "text": "Tambah Hussein, mangsa yang panik dan bimbang ditangkap pihak berkuasa mula menuruti apa sahaja arahan diberikan oleh ahli sindiket tersebut."}, {"text_idx": "#000013", "text": "\u201cMangsa seterusnya telah diarahkan oleh suspek untuk memindahkan semua wang miliknya iaitu wang persaraan, simpanan tetap, akaun amanah, Tabung Haji dan gadaian emas berjumlah RM3.839 juta ke dalam akaun terbabit kononya untuk siasatan dan tidak dibenarkan mengakses akaun itu untuk tempoh beberapa bulan atas alasan sehingga siasatan selesai sepenuhnya,\u201d katanya."}, {"text_idx": "#000014", "text": "Tegas Hussein lagi, mangsa juga turut diarahkan oleh suspek supaya menghapuskan kesemua resit transaksi kemasukan wang ke dalam akaun itu."}, {"text_idx": "#000015", "text": "\u201cMangsa hanya menyedari dirinya ditipu sindiket selepas pergi ke bank pada 13 September lalu dan membuat semakan sebelum terkejut besar setelah mendapati mendapati baki wang dalam akaun banknya hanya berbaki RM79.59."}, {"text_idx": "#000016", "text": "Kata beliau, laporan polis tentang penipuan dibuat oleh mangsa kini sedang disiasat di bawah Seksyen 420 Kanun Keseksaan kerana kesalahan menipu."}, {"text_idx": "#000017", "text": "Beliau turut menasihatkan orang ramai agar tidak melayan sebarang panggilan telefon dari orang yang tidak dikenali dan melakukan sebarang transaksi kewangan yang diarahkan tanpa usul periksa."}, {"text_idx": "#000018", "text": "\u201cTiada panggilan telefon dari satu syarikat, agensi atau jabatan kerajaan yang boleh dipindahkan dari satu pihak ke pihak yang lain,\u201d ujarnya.- MalaysiaGazette"}, {"text_idx": "#000020", "text": "Sami warga asing diburu buat serangan seksual terhadap wanita tempatan"}, {"text_idx": "#000021", "text": "Ikmal nafi hisap vape di Parlimen, buat laporan polis"}, {"text_idx": "#000025", "text": "Polis terima laporan pelajar Tingkatan 1 dipukul, ditendang"}, {"text_idx": "#000026", "text": "Polis jejaki individu curi bungkusan atas tembok"}, {"text_idx": "#000028", "text": "Tiga laporan polis gesa siasat kesahihan memo dalaman AGC"}]